เราเที่ยวด้วยกัน ชลบุรีคนใช้สิทธิ์สูงสุด
นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง กล่าวว่า สำหรับการลงทะเบียนในมาตรการ เราเที่ยวด้วยกัน ผ่านเว็บไซต์ เราเที่ยวด้วยกัน.com ล่าสุด เมื่อวันที่ 4 ส.ค.63 เวลา 21.00 น. มีผู้ลงทะเบียนในมาตรการนี้รวม 4.75 ล้านคน โดยมีผู้ลงทะเบียนสำเร็จจำนวน 4.50 ล้านคน ส่วนอีก 250000 คน ที่ลงทะเบียนไม่สำเร็จเนื่องจากกรอกข้อมูลผิดพลาด สามารถลงทะเบียนใหม่ได้ ที่เว็บไซต์ เราเที่ยวด้วยกัน อีกครั้งอย่างไรก็ตาม ในจำนวนผู้ที่ได้รับสิทธิ์ มีการจองโรงแรมที่พักแล้ว จำนวน 386469 ห้อง จากทั้งหมด 5 ล้านสิทธิ์ และจ่ายเงินจองที่พักเรียบร้อยแล้ว จำนวน 373214 ห้อง รวมทั้งมีประชาชนเดินทางออกไปท่องเที่ยวตามที่ได้ลงทะเบียนและจองโรงแรมไว้ ซึ่งมีการเข้าพัก ในโรงแรมสะสมกว่า 85326 ห้อง ในโรงแรมทั้งสิ้น 3426 แห่ง โดยมีราคาห้องพักเฉลี่ยอยู่ที่ 2949 บาทต่อคืนทั้งนี้ จากจำนวนดังกล่าว 5 จังหวัดที่ประชาชนเดินทางไปท่องเที่ยวมากที่สุดคือ 1.จังหวัดชลบุรี จำนวน 14338 ห้อง 2. จังหวัดประจวบคีรีขันธ์ 6497 ห้อง 3. กรุงเทพฯ 5261 ห้อง 4.จังหวัดเชียงใหม่ 5258 ห้อง และ 5.จังหวัดกระบี่ 4626 ห้อง โดยมีการแจ้งออกจากโรงแรมแล้ว จำนวน 79884 ห้อง.
สำหรับการลงทะเบียนในมาตรการ เราเที่ยวด้วยกัน ผ่านเว็บไซต์ เราเที่ยวด้วยกัน.com ล่าสุด เมื่อวันที่ 4 ส.ค.63 เวลา 21.00 น. มีผู้ลงทะเบียนในมาตรการนี้รวม 4.75 ล้านคน
เราเที่ยวด้วยกัน,ชลบุรี,ลวรณ แสงสนิท,จองโรงแรมเราเที่ยวด้วยกัน,ลงทะเบียนเราเที่ยวด้วยกัน,จองที่พัก,ข่าววันนี้,ข่าวทั่วไป